Ehdotus kolmanneksitoista Euroopan parlamentin ja neuvoston yhtiöoikeudelliseksi direktiiviksi yritysostotarjouksista



Virallinen lehti nro C 162 , 06/06/1996 s. 0005



Ehdotus kolmanneksitoista Euroopan parlamentin ja neuvoston yhtiöoikeudelliseksi direktiiviksi yritysostotarjouksista (96/C 162/05) (ETA:n kannalta merkityksellinen teksti) KOM(95) 655 lopull. - 95/0341(COD) (Komission esittämä 7 päivänä helmikuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 54 artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, sekä katsovat, että on tarpeen yhdenmukaistaa eräitä takeita, joita jäsenvaltiot vaativat perustamissopimuksen 58 artiklan toisessa kohdassa tarkoitetuilta yhtiöiltä osakkaiden ja ulkopuolisten suojelemiseksi, jotta nämä takeet tehtäisiin samanvertaisiksi koko yhteisössä. on tarpeen suojata sellaisten yhtiöiden osakkaiden etuja, jotka ovat jonkin jäsenvaltion lain alaisia, silloin kun yhtiöistä on tehty ostotarjous tai määräysvalta niissä on siirtymässä ja niiden osakkeita tarjotaan kaupan tämän direktiivin soveltamisalaan kuuluvilla säännellyillä markkinoilla, vain yhteisön tason toimilla voidaan varmistaa osakkaiden riittävä suoja koko unionissa ja laatia yritysostotarjousmenettelyä koskevat vähimmäisohjeet; itsenäisesti toimivat jäsenvaltiot eivät pysty luomaan samantasoista suojaa varsinkaan rajat ylittävien yritysostojen tai määräysvallan hankkimisten kohdalla, direktiivin antaminen on sovelias menettelytapa sellaisen kehyksen luomiseksi, johon sisältyy eräitä yhteisiä periaatteita ja rajattu määrä yleisiä vaatimuksia, jotka jäsenvaltioiden on pantava täytäntöön antamalla yksityiskohtaisempia sääntöjä kansallisen järjestelmänsä ja tilanteensa mukaisesti, jäsenvaltioiden olisi toteutettava tarvittavat toimenpiteet vähemmistöosakkaiden suojaamiseksi yrityksen määräysvallan siirron jälkeen; tämä suoja voidaan varmistaa joko velvoittamalla yhtiön määräysvallan hankkinut henkilö tekemään kaikille osakkaille tarjous koko heidän osakeomistuksestaan tai sen huomattavasta osasta taikka säätämällä muista toimenpiteistä, joilla turvataan tavoitteena oleva vähemmistöosakkaiden suoja, jokaisen jäsenvaltion on nimettävä viranomainen tai viranomaiset valvomaan kaikkia yritysostotarjouksen osia ja varmistamaan, että yritysostotarjouksen osapuolet noudattavat tämän direktiivin mukaisesti laadittuja sääntöjä; eri viranomaisten on toimittava yhteistyössä, on suotavaa rohkaista itsesäätelevien elinten harjoittamaa vapaaehtoista valvontaa, jotta vältettäisiin turvautuminen hallinnollisiin tai oikeudellisiin toimiin, sisäpiirikauppojen mahdollisuuden vähentämiseksi tarjoajien olisi mahdollisimman varhaisessa vaiheessa ilmoitettava aikeestaan esittää tarjous sekä tiedotettava asiasta valvontaviranomaiselle ja tarjottavan yhtiön johdolle ennen tarjouksen julkaisemista, yritysostotarjouksen saajille on ilmoitettava tarjouksen ehdot tarjousasiakirjalla, yritysostotarjouksille on tarpeen asettaa aikaraja, pystyäkseen hoitamaan tehtävänsä tyydyttävästi valvontaviranomaisten on joka hetki voitava vaatia tarjouksen osapuolilta tarjousta koskevia tietoja, tarjouksen mitätöivien toimenpiteiden välttämiseksi on tarpeen rajoittaa tarjouksen kohteena olevan yhtiön hallituksen valtuuksia ryhtyä poikkeustoimiin, tarjouksen kohteena olevan yhtiön hallitusta on vaadittavaa julkistamaan asiakirja, joka sisältää sen lausunnon tarjouksesta perusteluineen, ja on tarpeen, että jäsenvaltiot säätävät säännöt niistä tapauksista, joissa tarjous voidaan peruutta tai julistaa mitättömäksi tarjousasiakirjan julkaisemisen jälkeen, tarjoajan oikeudesta tarkistaa tarjoustaan, mahdollisuudesta esittää kilpailevia tarjouksia yhtiön osakkeista osakkaiden eduksi sekä tarjouksen tuloksen julkistamisesta, OVAT ANTANEET TÄMÄN DIREKTIIVIN: 1 artikla Soveltamisala Tässä direktiivissä säädettyjä yhteensovittamistoimenpiteitä sovelletaan jäsenvaltioiden lakeihin, asetuksiin ja hallinnollisiin määräyksiin yritysostoista ja muista yhtiön arvopapereita koskevista yleisistä tarjouksista sekä muihin niihin liityviin järjestelmiin ja järjestelyihin, joista on säädetty sellaisen jäsenvaltion lainsäädännössä, jossa kyseiset arvopaperit kokonaan tai osittain hyväksytään kaupankäynnin välineinä yhden tai useamman jäsenvaltion markkinoilla, joita julkisten elinten hyväksymät viranomaiset sääntelevät ja valvovat, jotka toimivat säännöllisesti ja jotka ovat kaikille suoraan tai epäsuorasti avoimet. 2 artikla Määritelmät Tässä direktiivissä tarkoitetaan - "yritysostolla tai muulla yleisellä tarjouksella" (jäljempänä "tarjous") yhtiön arvopapereiden haltijoille tehtyä tarjousta hankkia kaikki tai osa kyseisistä arvopapereista maksamalla ne käteisellä ja/tai vaihtamalla ne muihin arvopapereihin; tarjous voi olla joko pakollinen, jos jäsenvaltiot näin säätävät vähemmistöosakkaiden suojelemiseksi, tai vapaaehtoinen, - "tarjouksen kohteena olevalla yhtiöllä" yhtiötä, jonka arvopaperit ovat tarjouksen kohteena, - "tarjoajalla" tarjouksen tehnyttä luonnollista henkilöä tai julkis- tai yksityisoikeudellista oikeushenkilöä, - "arvopapereilla" siirrettäviä arvopapereita, joihin liittyy äänioikeus yhtiössä tai jotka oikeuttavat saamaan siirrettäviä arvopapereita, joihin liittyy kyseisiä oikeuksia, - "tarjouksen osapuolilla" tarjoajaa, tarjoajan hallinto- tai johtoelimen jäseniä, jos tarjoaja on yhtiö, tarjouksen vastaanottajia sekä tarjouksen kohteena olevan yhtiön johtajia. 3 artikla Vähemmistöosakkaiden suoja 1. Silloin, kun luonnollisen henkilön tai oikeushenkilön hallussa on hankkimisen seurauksena arvopapereita, jotka mahdollisten aikaisempien osakkuuksien lisäksi antavat hänelle tietyn prosenttiosuuden suuruiset yhtiön hallintaan oikeuttavat äänioikeudet 1 artiklassa tarkoitetussa yhtiössä, jäsenvaltioiden on varmistettava, että on olemassa sääntöjä tai muita järjestelmiä tai järjestelyjä, jotka velvoittavat kyseisen henkilön tekemään tarjouksensa 10 artiklan mukaisesti tai jotka antavat muita soveliaita ja vähintään vastaavia keinoja yhtiön vähemmistöosakkaiden etujen suojaamiseksi. 2. Edellä 1 kohdassa tarkoitettuun hallintaan oikeuttavien äänioikeuksien prosenttiosuudesta ja sen laskentatavasta säädetään sen jäsenvaltion lainsäädännössä, jossa valvontaviranomainen toimii. 4 artikla Valvontaviranomainen 1. Jäsenvaltioiden on nimitettävä viranomainen tai viranomaiset valvomaan kaikkia tarjouksiin liittyviä seikkoja. Nimitettyihin viranomaisiin voi kuulua yhdistyksiä tai yksityisiä elimiä. Jäsenvaltioiden on ilmoitettava komissiolle kyseisistä nimityksistä ja määriteltävä kaikki mahdolliset tehtävien jakamiset. 2. Tarjousten valvonnassa toimivaltainen viranomainen on sen jäsenvaltion viranomainen, jossa tarjouksen kohteena olevalla yhtiöllä on rekisteröity toimisto, jos yhtiön arvopaperit hyväksytään kaupankäynnin välineinä kyseisen jäsenvaltion säännellyillä markkinoilla. Muussa tapauksessa toimivaltainen viranomainen on sen jäsenvaltion viranomainen, joka ensimmäisenä hyväksyi kyseisen yhtiön arvopaperit kaupankäynnin välineinä säännellyille markkinoilleen, joilla niitä edelleen käytetään. 3. Rajoittamatta niiden vaitiolovelvollisuuta jäsenvaltioiden toimivaltaisten viranomaisten on toimittava yhteistyössä siinä määrin, kuin on tarpeen niiden tehtävien hoitamiseksi, ja tätä tarkoitusta varten niiden on annettava toisilleen kaikki mahdollisesti tarvittavat tiedot. 4. Valvontaviranomaisilla on kaikki tehtäviensä hoitamiseen tarvittavat valtuudet mukaan lukien velvollisuus varmistaa, että tarjouksen osapuolet noudattavat tämän direktiivin mukaisesti annettuja sääntöjä. Lisäksi jäsenvaltiot voivat määrätä, että niiden valvontaviranomaisilla on oikeus perustellulla päätöksellä myöntää poikkeuksia tämän direktiivin mukaisesti laadituista säännöistä, jos tällaisia poikkeuksia myöntäessään valvontaviranomaiset kunnioittavat 5 artiklassa mainittuja periaatteita. 5. Tällä direktiivillä ei ole vaikutusta siihen valtaan, joka jäsenvaltioiden tuomioistuimilla voi olla päättää, että asiaa ei oteta oikeuskäsittelyyn ja vaikuttaako tämä menettely tarjouksen tulokseen vai ei, jos vahingon kärsineellä osapuolella on riittävät keinot joko valvontaviranomaisen hoitamalla valitusmenettelyllä tai tuomioistuinkäsittelyn kautta hakea vahingonkorvausta. 5 artikla Yleiset periaatteet 1. Tämän direktiivin täytäntöönpanemiseksi jäsenvaltioiden on varmistettava, että tämän direktiivin mukaisesti laadituissa säännöissä tai muissa järjestelyissä noudatetaan seuraavia periaatteita: a) kaikkia tarjouksen kohteena olevan yhtiön samassa asemassa olevia arvopapereiden haltijoita kohdellaan samanveroisina, b) tarjouksen vastaanottajilla on riittävästi aikaa ja tietoa voidakseen tehdä perusteltu päätös tarjouksesta, c) tarjouksen kohteena olevan yhtiön johtokunta toimii koko yhtiön etua edistävällä tavalla, d) on vältettävä tarjouksen kohteena olevan yhtiön, tarjoajayhtiön ja minkä tahansa muun tarjoukseen liittyvän yhtiön arvopapereiden markkinoiden vääristymiä ja e) arvopapereita koskeva tarjous ei saa estää tarjouksen kohteena olevien yhtiöiden liiketoimien harjoittamista kauempaa kuin on tarpeen. 2. Saavuttaakseen 1 kohdassa määritellyn tavoitteen jäsenvaltioiden on varmistettava, että annetaan sääntöjä, jotka täyttävät seuraavissa artikloissa säädetyt vähimmäisvaatimukset. 6 artikla Tarjousta koskevat tiedot 1. Jäsenvaltioiden on varmistettava, että annetaan sääntöjä, joissa edellytetään tarjouksentekopäätöksen julkistamista ja asiasta ilmoittamista valvontaviranomaiselle ja tarjouksen kohteena olevan yhtiön johtokunnalle ennen kyseisen päätöksen julkistamista. 2. Jäsenvaltioiden on varmistettava, että annetaan sääntöjä, joissa edellytetään tarjoajan laativan ja julkistavan hyvissä ajoin tarjousasiakirjan, johon sisältyvät tiedot, joita tarjouksen vastaanottajat tarvitsevat voidakseen tehdä perustellun päätöksen tarjouksesta. Ennen tarjousasiakirjan julkistamista tarjoajan on ilmoitettava siitä valvontaviranomaiselle. 3. Säännöissä on edellytettävä asiakirjassa ilmoitettavaksi vähintään seuraavaa: - tarjousehdot, - tarjoajan henkilöllisyys tai, jos tarjoaja on yhtiö, yhtiömuoto, yhtiön nimi ja sen rekisteröity toimisto, - arvopaperit tai arvopaperiluokka tai -luokat, joita tarjous koskee, - kunkin arvopaperin tai arvopaperiluokan hintatarjouksen määrittelyn arviointiperuste, - arvopapereiden enimmäis- ja vähimmäisosuudet tai enimmäis- ja vähimmäismäärät, jotka tarjoaja sitoutuu hankkimaan, - yksityiskohtaiset tiedot tarjoajan mahdollisista aiemmista osakkuuksista tarjouksen kohteena olevassa yhtiössä, - kaikki tarjousta koskevat edellytykset, - tarjoajan aikomukset tarjouksen kohteena olevan yhtiön, sen työntekijöiden ja johdon tulevien liiketoimien ja sitoumusten kannalta, - tarjousten hyväksymisen määräaika, joka on vähintään neljä viikkoa ja enintään kymmenen viikkoa asiakirjan julkistamispäivästä, ja - jos tarjoajan hintatarjouksen sisältyy arvopapereita, tiedot kyseisistä arvopapereista. 4. Jäsenvaltioiden on varmistettava, että annetaan sääntöjä sen varmistamiseksi, että tarjouksen osapuolet toimittavat valvontaviranomaiselle milloin tahansa valvontaviranomaisen pyynnöstä kaikki hallussaan olevat tarjousta koskevat tiedot, jotka valvontaviranomainen katsoo tarpeellisiksi tehtäviensä hoitamisessa. 7 artikla Tietojen antaminen 1. Jäsenvaltioiden on varmistettava, että annetaan sääntöjä, joissa edellytetään tarjouksen julkistamista tavalla, jolla vältetään tarjouksen kohteena olevan yhtiön tai tarjoajayhtiön arvopapereiden markkinoiden vääristyminen. 2. Jäsenvaltioiden on varmistettava, että annetaan sääntöjä, joissa edellytetään tarvittavien tietojen ja asiakirjojen tiedoksiantamista tavalla, joka takaa niiden olevan tarjouksen vastaanottajien saatavilla vaivattomasti ja täsmällisesti. 8 artikla Tarjouksen kohteena olevan yhtiön johtokunnan velvoitteet Jäsenvaltioiden on varmistettava, että annetaan sääntöjä sen varmistamiseksi, että a) saatuaan tarjousta koskevat tiedot ja siihen saakka, kunnes tarjouksen tulos on julkistettu, tarjouksen kohteena olevan yhtiön johtokunnan on pidättäydyttävä kaikista toimenpiteistä, jotka voisivat estää tarjouksen, ja erityisesti osakkeiden liikkeellelaskusta, joka voi johtaa siihen, että tarjoajaa pysyvästi estetään saamasta tarjottua yhtiötä hallintaansa, ellei johtokunnalla ole yhtiökokouksen tähän tarkoitukseen aiemmin myöntämää valtuutusta, ja b) tarjouksen kohteena olevan yhtiön johtokunnan on laadittava ja julkistettava asiakirja, jossa esitetään sen kokonaisnäkemys tarjouksista sekä näkemyksen perustelut. 9 artikla Tarjousten käsittelyä koskevat säännöt Jäsenvaltioiden on varmistettava, että annetaan sääntöjä, joissa säädetään tarjousten käsittelystä ainakin seuraavien seikkojen osalta: a) tarjouksen peruuttaminen tai mitätöinti, b) tarjousten tarkastaminen, c) keskenään kilpailevat tarjoukset ja d) tarjousten tuloksista ilmoittaminen. 10 artikla Pakollinen tarjous 1. Jos jäsenvaltio säätää pakollisesta tarjouksesta vähemmistöosakkaiden etujen suojelemiseksi, tämä tarjous tehdään kaikille osakkaille heidän koko osakkuutensa tai sen huomattavalta osalta hinnalla, joka vastaa pyrkimystä suojella heidän etujaan. 2. Jos pakollinen tarjous koskee ainoastaan osaa tarjouksen kohteena olevan yhtiön arvopapereista ja jos osakkaat tarjoavat tarjoajalle osatarjousta enemmän osakkeita, osakkaita on kohdeltava samanveroisina heidän osakkuutensa prosenttiosuuden mukaisella tavalla. 11 artikla Direktiivin saattaminen osaksi kansallista lainsäädäntöä 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset tai muut järjestelmät ja järjestelyt voimaan ennen 1 päivää huhtikuuta 1998. 2. Jäsenvaltioiden on toimitettava 1 kohdassa tarkoitetut säännökset tai muut järjestelyt komissiolle viitaten nimenomaisesti tähän direktiiviin. 12 artikla Ne, joille direktiivi on osoitettu Tämä direktiivi on osoitettu kaikille jäsenvaltioille.